**Α’ Αρσάκειο-Τοσίτσειο Δημοτικό Σχολείο Εκάλης**

**Δράσεις για την Εβδομάδα Ασφαλούς Πλοήγησης**

**Εβδομάδα Ασφαλούς Πλοήγησης στο Διαδίκτυο-Πληροφορική**

Με στόχο να αποκτήσουν οι μαθητές **κριτική σκέψη** και να μπορούν να κατανοήσουν**τι είναι επικίνδυνο** όταν σερφάρουν στο **διαδίκτυο**, το **Α΄ Αρσάκειο-Τοσίτσειο Δημοτικό Εκάλης** με αφορμή την **Παγκόσμια Ημέρα Ασφαλούς Διαδικτύου** (10 Φεβρουαρίου) οργάνωσε διάφορες εκδηλώσεις τη δεύτερη εβδομάδα τού Φεβρουαρίου 2015.   
Στις**Α΄,Β΄** και**Γ΄** τάξεις οι μαθητές διάβασαν το **βιβλίο** «Η φάρμα τού διαδικτύου» της Βερόνικας Σαμαρά και παρακολούθησαν **παρουσιάσεις**και **βίντεο** σχετικά με τους **κινδύνους τού διαδικτύου**. Ακολούθησε **συζήτηση**κατά την οποία τα παιδιά εξέφρασαν τους**προβληματισμούς** τους και μοιράστηκαν τις **ανησυχίες** τους.  
Επίσης οι μαθητές των**Δ΄, Ε΄**και **Στ΄** τάξεων παρακολούθησαν όλα τα βίντεο της εκστρατείας τού saferinternet καθώς και κινούμενα σχέδια και παρουσιάσεις που αφορούν την ασφαλή πλοήγηση.   
Οι καθηγήτριες Πληροφορικής κ.Βατουσιανού , κ. Ξηρίδου, κ. Πλουμιδάκη, κ. Σιούτη και κ. Στέφου προσάρμοσαν το εκπαιδευτικό υλικό και τη συζήτηση κατάλληλα σε κάθε τάξη. Στόχος τους ήταν να κατανοήσουν οι μαθητές τι πρέπει να προσέχουν για να είναι ασφαλείς στο διαδίκτυο αλλά κυρίως τόνισαν ότι πρέπει να συζητούν οτιδήποτε τους συμβαίνει ή τους απασχολεί σε αυτό το «διαδικτυακό ταξίδι».

**ΕΒΔΟΜΑΔΑ ΑΣΦΑΛΟΥΣ ΠΛΟΗΓΗΣΗΣ- B’ τάξη**

Με αφορμή την ημέρα ασφαλούς πλοήγησης στο διαδίκτυο οι μαθητές της Β’ τάξης του Α’ Αρσακείου-Τοσιτσείου Δημοτικού Εκάλης συζήτησαν με τις δασκάλες τους για τη χρησιμότητα του Internet αλλά και για τους κινδύνους που ελοχεύει η ενασχόληση με αυτό ειδικά για τα μικρά παιδιά.  
Στη συνέχεια, οι μαθητές συμπλήρωσαν σε σχετικό έντυπο, τον πίνακα με τα «ναι» και τα «όχι» του διαδικτύου και συνειδητοποίησαν τους «κανόνες» της ασφαλούς πλοήγησης.  
Τέλος, τα παιδιά δημιούργησαν τα δικά τους συνθήματα που θα τους υπενθυμίζουν με απλό και εύληπτο τρόπο σημαντικές συμβουλές που θα πρέπει να ακολουθούν κατά την ενασχόληση τους με το Internet.

**Προστασία Προσωπικών Δεδομένων και Διαδίκτυο- Γ’2 τάξη**

Οι μαθητές της Γ’2 τάξης του Α’ Αρσακείου-Τοσιτσείου Δημοτικού Σχολείου Εκάλης με αφορμή την Παγκόσμια Ημέρα Ασφαλούς Πλοήγησης στο Διαδίκτυο είδαν Videos σχετικής θεματολογίας και θέσπισαν κανόνες ασφαλούς πλοήγησης. Ιδιαίτερη προσοχή δόθηκε στην κατανόηση των προσωπικών δεδομένων και στη σημασία της προστασίας αυτών. Επιπρόσθετα εμπέδωσαν τις γνώσεις τους με δράσεις από το e-book «Παίζω και μαθαίνω για το διαδίκτυο» από το Ins@Fe. Έτσι όλοι οι μαθητές κατάλαβαν την αξία της ιδιωτικής ζωής και το χρέος να την προστατέψουν στις διαδικτυακές επαφές τους.

**Παγκόσμια Ημέρα Ασφαλούς Διαδικτύου- Δ’ τάξη**

Την Τρίτη 10 Φεβρουαρίου ήταν η Παγκόσμια Ημέρα Ασφαλούς Διαδικτύου.   
Τα παιδιά της Δ΄ τάξης του A’ Αρσακείου-Τοσιτσείου Δημοτικού Εκάλης παρακολούθησαν σχετικά βίντεο για να γνωρίσουν τους κινδύνους που κρύβει η πλοήγηση σε άγνωστους ιστότοπους. Απαρίθμησαν τα πλεονεκτήματα αλλά και τα μειονεκτήματα της χρήσης του διαδικτύου. Μέσα από τη συζήτηση που ακολούθησε κατανόησαν πώς πρέπει να προστατεύουν τα προσωπικά τους δεδομένα. Γνώρισαν παιχνίδια που μπορούν να παίζουν με ασφάλεια. Τέλος στο πλαίσιο του μαθήματος της Γλώσσας μελέτησαν ένα άρθρο που είδε το φως της επικαιρότητας τις προηγούμενες μέρες και αφορούσε κακόβουλη ενέργεια σε δίκτυο κοινωνικής δικτύωσης. Συγκεκριμένα οι μαθητές έμαθαν πως «προκλήθηκε αναστάτωση την Παρασκευή 6/2/2015 στο τηλεφωνικό κέντρο των υπηρεσιών της πυροσβεστικής από κακόβουλη ανάρτηση στο διαδίκτυο, που προέτρεπε τους χρήστες να τηλεφωνήσουν στον αριθμό της Π.Υ για να κερδίσουν δωρεάν χρόνο ομιλίας. Αποτέλεσμα ήταν να υπερφορτωθεί το σύστημα και να γίνει με δυσχέρεια η εξυπηρέτηση των επειγόντων περιστατικών».

**Εβδομάδα Ασφαλούς Πλοήγησης στο Διαδίκτυο-Ε’1**

Με αφορμή την παγκόσμια ημέρα Ασφαλούς Πλοήγησης (10 Φεβρουαρίου) στην Ε’1 τάξη προβλήθηκαν videos για ευαισθητοποίηση, συζήτηση, προβληματισμό, εξαγωγή συμπερασμάτων σχετικά με το Διαδίκτυο και την ορθή χρήση του. Συζητήθηκαν και καταγράφηκαν τα πλεονεκτήματα και μειονεκτήματα του διαδικτύου και αναφέρθηκαν οι κίνδυνοι από το Διαδίκτυο καθώς συσχετίστηκε η πλοήγηση σε αυτό με την αξιοποίηση ελεύθερου χρόνου. Οι μαθητές προβληματίστηκαν, συζήτησαν, κατέθεσαν προσωπικές εμπειρίες ή εμπειρίες φίλων γύρω από το θέμα. Επεξεργάστηκαν υποθετικά σενάρια από το βιβλίο της Χρ. Ρασιδάκη «Ξέρω να λέω όχι». Έτσι κατανόησαν την ύψιστη σημασία των προσωπικών δεδομένων και συνεπώς τη μεγάλη ανάγκη προστασίας τους. Επιπρόσθετα ενημερώθηκαν σχετικά με τους κανόνες χρήσης του Διαδικτύου. Ολοκληρώνοντας τις δράσεις τους για το διαδίκτυο έφτιαξαν μια αφίσα με κεντρικό σύνθημα: «Όλοι μαζί, για ένα καλύτερο Διαδίκτυο!» δρώντας μ’αυτό τον τρόπο ως «Πρεσβευτές» και πολλαπλασιαστές της ημέρας αυτής.Τέλος προτάθηκε από τη δασκάλα τους κ. Κ. Ταταράκη η Online Πλατφόρμα για παιδιά «Cyberkid» της Υπηρεσίας Δίωξης Ηλεκτρονικού Εγκλήματος της ΕΛ.ΑΣ και παρουσιάστηκαν Powerpoint εργασίες συναφούς θεματολογίας από τους ίδιους τους μαθητές. Με όλα αυτά οι μαθητές τα πέρασαν όμορφα! Έμαθαν να προστατεύονται για να καρπώνονται μόνο τα θετικά του Διαδικτύου.

**Δράσεις για ένα ασφαλές Διαδίκτυο-Ε’2 τάξη**

Την Εβδομάδα Ασφαλούς Πλοήγησης στο Διαδίκτυο, στην Ε’2 τάξη του Α’ Αρσακείου-Τοσιτσείου Δημοτικού Εκάλης, με την επιμέλεια της δασκάλας τους κ. Π. Μπερερή προβλήθηκαν videos σχετικά με την ασφαλή πλοήγηση στο διαδίκτυο με σκοπό να ευαισθητοποιηθούν οι μαθητές. Στη συνέχεια συζητήθηκαν τα πλεονεκτήματα και τα μειονεκτήματα του διαδικτύου και εντοπίστηκαν πολλοί κίνδυνοι που ελλοχεύουν στη χρήση του. Επίσης οι μαθητές ανέφεραν προσωπικές τους εμπειρίες θετικές και αρνητικές γύρω από το θέμα αυτό, θέσπισαν κανόνες ασφαλούς πλοήγησης και μελέτησαν φυλλάδιο που τους δόθηκε με οδηγίες για την ασφαλή χρήση του διαδικτύου.

**ΕΒΔΟΜΑΔΑ ΑΣΦΑΛΟΥΣ ΠΛΟΗΓΗΣΗΣ ΣΤΟ ΔΙΑΔΙΚΤΥΟ-Στ’2**

Στο πλαίσιο των δραστηριοτήτων για την **εβδομάδα ασφαλούς πλοήγησης** **στο διαδίκτυο**, οι μαθητές του Στ΄2 τμήματος του A’ Αρσακείου-Τοσιτσείου Δημοτικού Εκάλης μετέβησαν στην αίθουσα ηλεκτρονικών υπολογιστών όπου αφού συζήτησαν το θέμα με τους καθηγητές της Πληροφορικής, επισκέφτηκαν τις ιστοσελίδες saferinternet και cyberkid μέσω των οποίων είχαν την ευκαιρία να παρακολουθήσουν σχετικά βίντεο και να παίξουν παιχνίδια. Στη συνέχεια στην τάξη τους χωρίστηκαν σε ομάδες καταγράφοντες τους βασικούς κανόνες που πρέπει να γνωρίζει κάθε χρήστης του διαδικτύου. Από τους κανόνες αυτούς δημιουργήθηκε «***Ο δεκάλογος του καλού πλοηγού***», ο οποίος δαχτυλογραφήθηκε, πλαστικοποιήθηκε και αναρτήθηκε στην τάξη μόνιμα και σε εμφανές σημείο. Τέλος τα παιδιά εργαζόμενα ομαδικά στην αίθουσα των Καλλιτεχνικών φιλοτέχνησαν αφίσες που αναφέρονταν στο ίδιο θέμα. Τις αφίσες αυτές κόλλησαν στους διαδρόμους του σχολείου ούτως ώστε να ευαισθητοποιήσουν στο ζήτημα της ασφαλούς πλοήγησης στο διαδίκτυο και τους άλλους συμμαθητές τους.

**Α’ Αρσάκειο-Τοσίτσειο Δημοτικό Σχολείο Εκάλης**

**Δράσεις για την Εβδομάδα Σχολικού Εκφοβισμού**

**Ένας πίνακας…μια συζήτηση για το Bullying- Α’ τάξη**

Η Α΄ τάξη του Α΄ Αρσακείου-Τοσιτσείου Δημοτικού Σχολείου Εκάλης στα πλαίσια της εβδομάδας που ήταν αφιερωμένη στο σχολικό εκφοβισμό ανέπτυξε πολλές δραστηριότητες που επιμελήθηκαν οι δασκάλες κ. Κ. Αστρινάκη και κ. Κ. Γκατσοπούλου. Με αφορμή τον πίνακα του Ν.Λύτρα «Δεν θέλει το σχολείον» έγινε εκτενής συζήτηση με τα παιδιά, ενώ στη συνέχεια διαβάστηκε το κείμενο «Ξ… όπως ξιφίας» από το Ανθολόγιο. Οι μαθητές προβληματίστηκαν γύρω από αυτό το θέμα, εξέφρασαν τα συναισθήματα τους, τις απόψεις τους, εμπλούτισαν το λεξιλόγιό τους ενώ παράλληλα μαζί με τις δασκάλες τους έκαναν σχετικές χειροτεχνίες. Στη συνέχεια στο μάθημα της Μελέτης παρακολούθησαν σχετικές με το θέμα ταινίες μικρού μήκους, ενώ ταυτόχρονα πέρασαν πολύ δημιουργικό χρόνο με τους μαθητές της Στ΄ τάξης. Αναφέρθηκαν στο θέμα του σχολικού εκφοβισμού και έφτιαξαν κολλάζ με το «τι τους αρέσει» και «τι δεν τους αρέσει», «πότε αισθάνονται ωραία» και «πότε δεν αισθάνονται καλά». Το αφιέρωμα ολοκληρώθηκε με μία διαδραστική θεατρική παράσταση που παρουσιάστηκε στο αμφιθέατρο των σχολείων, με τίτλο: «Τα αδύνατα δυνατά».

**ΣΧΟΛΙΚΟΣ ΕΚΦΟΒΙΣΜΟΣ- Β’2 τάξη**

Με αφορμή την παγκόσμια ημέρα ενάντια στη σχολική βία στις 6 Μαρτίου, η Β’2 τάξη του A’ Αρσακείου-Τοσιτσείου Δημοτικού Εκάλης πραγματοποίησε δράσεις ενημέρωσης, ευαισθητοποίησης και αντιμετώπισης του φαινομένου Bullying οι οποίες επεκτάθηκαν σε όλη τη διάρκεια της εβδομάδας 2-6/3/2015.  
Αρχικά , με αφορμή τον πίνακα του Νικηφόρου Λύτρα με τίτλο « Δε θέλει να πάει σχολέιο», οι μαθητές του Β2 αναζήτησαν τους λόγους για τους οποίους ένα παιδί εκδηλώνει σχολική άρνηση. Οι περισσότερες απόψεις των μαθητών συνέκλιναν στο συμπέρασμα ότι ο πιθανότερος λόγος που ένα παιδί αρνείται να πάει σχολείο είναι ο φόβος και το ενδεχόμενο να υποστεί κάποιας μορφής βία.  
Κατόπιν, οι μαθητές διάβασαν και επεξεργάστηκαν από το Ανθολόγιο λογοτεχνικών κειμένων της Α-Β δημοτικού , το κείμενο «Ξ....όπως ξιφίας» ο πρωταγωνιστής του οποίου αντιμετωπίζει τις κοροϊδίες και τον χλευασμό των συμμαθητών του εξαιτίας της διαφορετικότητάς του. Μέσα από την επεξεργασία του νοήματος του κειμένου οι μαθητές συνειδητοποίησαν και ανέδειξαν την αξία της μοναδικότητας του καθενός.  
Στη συνέχεια, την ώρα της Φιλαναγνωσίας, οι μαθητές διάβασαν τις ιστορίες που περιέχει το βιβλίο του ΕΨΥΠΕ με τίτλο « Μίλα , μη φοβάσαι» και δημιούργησαν το δικό τους κόμικ ενάντια στο σχολικό εκφοβισμό με αφορμή σχετική δραστηριότητα που πρότεινε το συγκεκριμένο βιβλίο. Επίσης, με αφορμή τη μελέτη του βιβλίου των εκδόσεων Μεταίχμιο « Οι λέξεις δεν είναι για να πληγώνουμε» , οι μαθητές κατανόησαν πως όταν κάνουμε λόγο για βία, μιλάμε και για τη λεκτική εκτός της σωματικής. Κατόπιν, αφού τα παιδιά συνειδητοποίησαν τη δύναμη των λέξεων και την ικανότητα που έχουν αυτές να προκαλούν πληγές στην ψυχή του ανθρώπου ανάλογες με αυτές που προκαλεί η σωματική βία, προέβησαν στην παρακάτω δραστηριότητα: έγραψαν σε μικρά χαρτάκια λέξεις και φράσεις με θετικό νόημα (π.χ σ’αγαπώ, είμαι φίλος σου κτλ, ευχαριστώ κτλ) και τις έκλεισαν σε ένα βάζο το οποίο ονόμασαν « Το βάζο των γλυκών λέξεων». Αποφάσισαν να ανατρέχουν σε αυτό το βάζο κάθε φορά που δημιουργούνται προστριβές μεταξύ τους ώστε να επιλέγουν λέξεις που θα τους βοηθούν να αποκαθιστούν τις σχέσεις τους.  
Τέλος, οι μαθητές της Β2 τάξης με αφορμή τις μεταφορικές φράσεις που έμαθαν στο μάθημα της Γλώσσας « Η γλώσσα κόκαλα δεν έχει αλλά κόκαλα τσακίζει» και « Βουτάω τη γλώσσα στο μυαλό πριν μιλήσω», συνειδητοποίησαν ακόμα περισσότερο την αρνητική δύναμη που μπορεί να έχουν τα λόγια κάποιου και κατανόησαν την αξία του να σκέφτονται πριν μιλήσουν καθώς πολλές φορές μια συγνώμη δε διορθώνει τα λάθη τους. Με αυτό το σκεπτικό ζωγράφισαν και έφτιαξαν μικρές καρδιές τις οποίες στη συνέχεια τσαλάκωσαν όπως «τσαλακώνουν» και τα άσχημα λόγια την ψυχή του ανθρώπου. Αμέσως μετά, ζητώντας «συγνώμη», προσπάθησαν να επαναφέρουν τις καρδιές στην αρχική τους κατάσταση διαπιστώνοντας πως κάτι τέτοιο δεν ήταν δυνατόν καθώς οι καρδιές ήταν τσαλακωμένες , είχαν σημάδια και σε κάποιες περιπτώσεις σκισίματα. Ύστερα από αυτό, κατασκεύασαν ένα κολάζ με το οποίο στόλισαν το ταμπλό της τάξης τους.  
Αξίζει να σημειωθεί, ότι καθ’ όλη τη διάρκεια της εβδομάδας, οι μαθητές είχαν την ευκαιρία να παρακολουθήσουν ειδικά επιλεγμένα βίντεο σχετικά με το θέμα και να ευαισθητοποιηθούν με αυτόν τον τρόπο ακόμα περισσότερο.  
Ως επιστέγασμα των παραπάνω δράσεων, οι μαθητές με δική τους πρωτοβουλία κατασκεύασαν αφίσες με συνθήματα ενάντια στη σχολική βία και τις ανάρτησαν στο διάδρομο που βρίσκεται έξω από την τάξη τους.

**Εβδομάδα κατά της Σχολικής Βίας-Γ’2 τάξη**

Με αφορμή την Εβδομάδα κατά της Σχολικής Βίας, τα παιδιά της Γ’2 τάξης του Α’ Αρσακείου-Τοσιτσείου Δημοτικού Σχολείου Εκάλης αφού ενημερώθηκαν μέσα από ψηφιακό και έντυπο υλικό για το θέμα έκαναν ομαδικές εργασίας με την επίβλεψη της δασκάλας τους κ. Μ. Αθανασίου. Έφτιαξαν κολάζ με συνθήματα κατά του bullying, ζωγράφισαν σχετικές φιγούρες-σκίτσα και έγραψαν συνθήματα για τον σχολικό εκφοβισμό. Με αυτό τον τρόπο, ευαισθητοποιήθηκαν, προβληματίστηκαν και συνειδητοποίησαν την αξία της συνεργασίας και της αυτοπροστασίας. Έτσι, έμαθαν πως με τη συζήτηση και τη συνεργασία μπορούν να λυθούν προβλήματα που παρουσιάζονται.

**Εβδομάδα κατά της Σχολικής Βίας-Κοινή δράση Α’-Στ’ τάξης**

Την Εβδομάδα «κατά της σχολικής βίας» οι μαθητές της Στ’ τάξης βρέθηκαν για μια διδακτική ώρα δίπλα σ’ αγαπημένα τους πρωτάκια προκειμένου να πραγματοποιήσουν παρέα μια κοινή δράση, που προγραμμάτισαν οι δάσκαλοι τους κ. Μ. Παπαχλιμίντζου και κ. Α. Κεφαλληνιάδης.  
Αρχικά παρακολούθησαν όλοι μαζί μια μικρού μήκους ταινία με σχετικό θέμα και στη συνέχεια οι μαθητές της Α’ τάξης διέκριναν σ’ αυτήν τα σημεία εκείνα της συμπεριφοράς που τους άρεσαν, αλλά και εκείνα που δεν τους άρεσαν.   
Κατόπιν κάθε εκτάκι συζήτησε με το πρωτάκι του τι είναι αυτό που το ενοχλεί όταν το κάνουν οι συμμαθητές του αλλά και τι το ευχαριστεί. Έπειτα με τη βοήθεια των παιδιών της έκτης κατέγραψαν τις σκέψεις και τις απόψεις τους σε συννεφάκια τα οποία τοποθέτησαν στο αντίστοιχο ανθρωπάκι. Τέλος «τα ανθρωπάκια» αναρτήθηκαν στον τοίχο, ώστε κάθε παιδάκι της πρώτης να μάθει τι ενοχλεί και τι ευχαριστεί τους συμμαθητές του. Ήταν μια δράση που έδωσε την ευκαιρία στους τελειόφοιτους του Σχολείου μας να εκφράσουν το ενδιαφέρον και τη φροντίδα τους στα πρωτάκια μας και χάρισε σ’ όλους στιγμές χαράς και αγάπης.

**Παγκόσμια Ημέρα κατά του Σχολικού Εκφοβισμού- Ε’ 1 τάξη**

Στην Ε’1 τάξη με την καθοδήγηση της δασκάλας κ. K. Ταταράκη πραγματοποιήθηκαν ποικίλες δράσεις όπως:

-Συζητήσεις ανάμεσα στους μαθητές στην τάξη με θέμα: «Πως εκδηλώνεται η βία ανάμεσα στα παιδιά, τι μπορεί να κάνει η τάξη μας, για να περιοριστούν και να αντιμετωπίζονται καλύτερα τα περιστατικά βίας;»  
-Προβολή ταινιών συναφούς θεματολογίας, ακολουθούμενες από σχετικές συζητήσεις.  
-Δημιουργία αφισών με μηνύματα κατά της βίας (Αναγνωρίζω, Αρνούμαι Αντιδρώ στη βία στο σχολείο).  
-Εικαστικό εργαστήρι με κατασκευή ταμπλό που απεικονίζει τον θύτη το θύμα και έναν ενήλικα που προσφέρει βοήθεια, πλαισιωμένο από συνθήματα κατά του bullying.   
-Παρουσιάσεις σχετικά με επιμέρους άξονες της θεματολογίας βασισμένες σε έρευνες υλικού από το διαδίκτυο (π.χ. Το χαμόγελο του παιδιού)  
-Παρουσιάσεις powerpoint από τους ίδιους τους μαθητές.  
-Συμπλήρωση με δικές τους ιδέες έντυπης σελίδας με κόμικς που «αναπαριστούσταν» ένα περιστατικό bullying. Η σελίδα φωτοτυπήθηκε από το βιβλίο: «Μίλα, μη φοβάσαι» του Ε.Ψ.Υ.Π.Ε.  
Πάνω απ’ όλα επισημάναμε πως κανένας δεν έχει το δικαίωμα να μας ασκεί βία (λεκτική, σωματική, σεξουαλική, διαδικτυακή). Τονίσαμε τη σημασία της ανθρώπινης αξιοπρέπειας, τον σεβασμό στη διαφορετικότητα του άλλου και της ενσυναίσθησης. Συμφωνήσαμε τέλος πως αν ποτέ δεχτούμε bullying ή βρεθούμε μάρτυρες περιστατικών bullying ή βρεθούμε μάρτυρες περιστατικών bullying θα μιλήσουμε σ’ έναν ενήλικα (δάσκαλο ή γονέα για να βοηθηθούμε). Επαναλάβαμε όλοι μαζί τα λόγια:

Ότι είναι κόμπος και γίνεται λόγος αρχίζει να λύνεται…Λοιπόν ΜΙΛΑ!»

**«Σχολικός εκφοβισμός» και Θεατρική αγωγή**Στο μάθημα της θεατρικής αγωγής με την καθηγήτρια Α. Ζάχου οι μαθητές των Α’, Β’, Γ’ τάξεων του Α’ Αρσακείου-Τοσιτσείου Δημοτικού Εκάλης επεξεργάστηκαν το θέμα του σχολικού εκφοβισμού ως εξής: Αρχικά αφιερώθηκε χρόνος στην απόδοση διαφόρων βασικών συναισθημάτων μέσα από την έκφραση του προσώπου (*χαίρομαι, λυπάμαι, φοβάμαι* κοκ). Στο τέλος δόθηκε έμφαση στο θυμό "*Όταν θυμώνω νιώθω σαν....ηφαίστειο/ μπαλόνι* κοκ.". Οι μαθητές ανακάλεσαν και εξέφρασαν σε ποιες περιπτώσεις θυμώνουν και πώς το εκφράζουν, με ποιούς τρόπους. Δόθηκε έμφαση στη διάκριση σωματικής βίας από την λεκτική βία και από τις διάφορες άλλες εκφράσεις θυμού, με ένα μπαλόνι, όπου διοχετεύθηκε η ένταση του θυμού...Η ώρα αυτή έληξε με αίσιο τέλος, με μουσικοκινητικό παιχνίδι όπου οι μαθητές έπρεπε να βρουν εκφράσεις συμφιλίωσης μετά από ένα επεισόδιο θυμού...  
Σε επόμενη ώρα οι μαθητές με αφορμή το προσφιλές παραμύθι "*Το Ασχημόπαπο*" έπαιξαν ένα παιχνίδι ενσυναίσθησης: Ένα παιδί προθυμοποιήθηκε να λάβει τον ρόλο του ασχημόπαπου ενώ τα υπόλοιπα το κατηγορούσαν..... Στη συνέχεια αυτό το παράδειγμα μεταφέρθηκε στις σχέσεις των ανθρώπων και με κατάλληλες εικόνες (σκίτσα αναρτημένα σε ταμπλώ) οι μαθητές έκαναν την αναγωγή από το ασχημόπαπο στις σχέσεις των παιδιών, όπου πολλά εναντίον ενός, ασκούν λεκτικό εκφοβισμό...

**Bullying? No, thanks!!! This is an ONLY-FRIENDS zone!- Αγγλικά**

Με αφορμή την ημέρα κατά του σχολικού εκφοβισμού, οι μαθητές στις τάξεις των Αγγλικών παρακολούθησαν με τη δασκάλα τους, Πόπη Γεωργακέλλου, σχετκά videos και έκαναν διάφορες δραστηριότητες προκειμένου να διατυπώσουν αλλά και να ανανεώσουν τις ζεστές και ιδιαίτερα φιλικές σχέσεις ανάμεσά τους καθώς επίσης και να δηλώσουν περήφανα ότι μπορούν να βοηθήσουν στη συρρίκνωση αυτού του ατυχούς φαινομένου!  
Δ΄τάξη : “Let’s speak ….GIRRAFE”

Πολύ καλά διαβάσατε! Μάλιστα ! Η καμηλοπάρδαλη, λοιπόν, που μπορεί να μη μιλά έχει τη μεγαλύτερη καρδιά απ’όλα τα ζώα του πλανήτη μας και αφού είναι τόσο ψηλή βλέπει πάνω και πιο μακρυά απ’όλα τα υπόλοιπα ζώα!!! Κοιτά μπροστά , το μέλλον δηλαδή, κι αγαπά πολύ και δυνατά,με τη μεγάλη της καρδιά δηλαδή! Ακριβώς γι’αυτούς τους λόγους, οι μαθητές της Τετάρτης μας αποφάσισαν να μιλούν με τη γλώσσα της καρδιάς τους και να κοιτάζουν πάντα μπροστά σε ένα καλύτερο και πιο αγαπημένο κόσμο. «Φόρεσαν» τα αυτιά του χαριτωμένου αυτού ζώου και αποφάσισαν «ν’ακούν» τα πάντα από τη θετική τους πλευρά!Η φράση “If you chose to be polite over being right, you’ll always be right” έγινε το σύνθημα της ομάδας τους και όλοι μαζί έφτιαξαν ένα σύννεφο με λέξεις της καρδιάς τους: respect, dignity, love, friendship, help, hope, patience, tolerance.

Στ΄τάξη : “Star-bellied Sneetches or Plain-bellied Sneetches?”

Το ιδιαιτέρως διασκεδαστικό video του Dr. Seuss ήταν η πραγματική αποτύπωση του πόσο μάταιο είναι τελικά να θεωρεί κανείς τον εαυτό του καλύτερο και να περιφρονεί τους άλλους!   
Τα εκτάκια μας διατύπωσαν εξαιρετικά ώριμες σκέψεις για το επίμαχο θέμα του σχολικού εκφοβισμού και για μια ακόμη φορά απέδειξαν πόσο εύκολα μπορούν να λειτουργήσουν σαν ομάδα. Εκτός από το εξαιρετικό word cloud που έφτιαξαν με κεντρικό σύνθημα “REACH OUT”, «ενώθηκαν» σ’έναν πολύπλοκο και καλοφτιαγμένο ιστότοπου ο ένας «μυούσε» και «ένωνε» τον άλλο χρησιμοποιώντας φράσεις μικρές μα συνάμα πολύ δυνατές : I can trust you, : I can trust you, You’re my friend, you can help me, You’re kind-hearted, Let’s share, We can work together, I love you !!!